Adelheid Seyfarth

Adelheid Eshitok Seyfarth Gulbrandsen (født 1963) er en norsk forfatter med kenyansk far og norsk mor.  

Hun er oppvokst i Grue og er litteraturviter fra Universitetet i Oslo, og har også studert politisk filosofi, fransk, estetikk, jus og handelsfag, blant annet i Sveits. Hun har arbeidet som journalist og har bidratt med essays og artikler i tidsskrifter som Mennesker og Rettigheter, Samtiden m.v. Hun har vært spaltist i Aftenposten og er fra 2020/21 spaltist i LO-Aktuelt og Klassekampen. I mai 2025 ble hun valgt til leder av Den norske Forfatterforenings litterære råd.

Hun arbeidet flere år i presse- og internasjonal avdeling i LO, satt i Arbeiderbevegelsens nordiske kulturkomité, hun sitter i LO/Forfatterforbundets jury som tildeler arbeiderlitteraturprisen.. Hun har hospitert ved Menneskerettighetsdomstolen i Strasbourg, senere ved Europarådet (Strasbourg), og vært prosjektleder i Hedmark fylkeskommune. I perioden 2013/14 var hun rådgiver ved Nordisk råds kulturfond. 2018/19 arbeidet hun med flyktninger og nyankomne til Norge. I denne perioden fikk hun, ved hjelp av Norsk kulturminnefond, gjenreist et verneverdig tømmerhustun, på grensen til Finnskogene. Fra 2022 er hun tilknyttet Den levende katalog i a/nordi/c, et nordisk forankret internasjonalt profilert forum for inviterte kunstnere, forskere og kunstaktører. A/nordi/c´s administrasjon knytter og utfører sitt arbeid og tenkning til institusjoner som UNESCO, mv. Seyfarth Gulbrandsen er også tilknyttet styret i Innlandet forfatterlag. Gjennom årene har hun holdt foredrag for norske institusjoner som Universitetet i Oslo, Den norske legeforening, Nasjonalbiblioteket i Norge, osv. Hun er også ønsket som foredragsholder o.a. på andre kontinenter.     

Hun debuterte skjønnlitterært i 2005 med romanen Fars hus, som hun blant annet fikk Aschehougs debutantstipend for. Hun har utgitt en rekke andre kritikerroste romaner, og er ofte opptatt av å ivareta særegne norske kulturuttrykk, som dialekter og annen kulturarv. Hennes tidlige romaner har i stor grad utspilt seg i afrikanske land, mens senere litteratur ikke minst har formidlet (norsk) bygde- og arbeiderklasseliv. 

I perioden 2010–2020 har Seyfarth gitt ut fire romaner med handling knyttet til Svullrya på Finnskogen; de fire romanene utgjør en slektskrønike som har blitt omtalt dels som «Finnskog-kvadrologien» og dels som «Svullrya-kvartetten».

 Bibliografi 
 2005: Fars hus (roman), Aschehoug. ISBN 9788203191039
 2008: Misjonærene (roman), Aschehoug. ISBN 9788203194375
 2010–2020: Finnskog-kvadrologien:
 2010: 40 kalde bak månen (roman), Aschehoug. ISBN 9788203197888
 2017: Den hvite elgen (roman), Aschehoug. ISBN 9788203361005
 2018: De fortapte (roman), Aschehoug
 2020: Så blomstret rogna (roman), Aschehoug

 Priser og utmerkelser 
 Aschehougs debutantstipend 2005, for Fars hus.
Innstilt til P2-lytternes romanpris 
 Tanums kvinnestipend 2006
 Statens koronastipend for kunstnere 2020
 Torborg Nedreaas-stipendet 2021

Referanser

 Kilder 
 Presentasjon av Adelheid Seyfarth Gulbrandsen i Forfatterkatalogen på Forfattersentrums nettsider

 Eksterne lenker 
 Portrett i Dagbladet 6. desember 2005
 Adelheid Seyfarths forfatterside på Aschehoug.no
Anmeldelse Dagens Næringsliv 2018

Kategori:Norske romanforfattere
Kategori:Norske journalister
Kategori:Vinnere av Aschehougs debutantstipend
Kategori:Vinnere av Tanums kvinnestipend
Kategori:Personer fra Bærum kommune
Kategori:Personer fra Grue kommune